Document ID: 31997D0592

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1997 που τροποποιεί την απόφαση 96/534/ΕΚ και την απόφαση 96/535/ΕΚ σχετικά με οικονομική ενίσχυση της Κοινότητας για την αποθεματοποίηση αντιγόνων που προορίζονται για την παρασκευή εμβολίων κατά του αφθώδους πυρετού στην Ιταλία και το Ηνωμένο Βασίλειο (97/592/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 14,
Εκτιμώντας:
ότι δυνάμει της απόφασης 91/666/ΕΟΚ του Συμβουλίου, της 11ης Δεκεμβρίου 1991, για τη δημιουργία κοινοτικών αποθεμάτων εμβολίων κατά του αφθώδους πυρετού (3), η δημιουργία τραπεζών αντιγόνου αποτελεί μέρος της κοινοτικής δράσης για τη δημιουργία κοινοτικών αποθεμάτων εμβολίων κατά του αφθώδους πυρετού 7
ότι το άρθρο 3 της εν λόγω απόφασης ορίζει το «Istituto Zooprofilatico Sperimentale di Brescia» στην Ιταλία και το «Institute for Animal Health, Pirbright», στο Ηνωμένο Βασίλειο, ως τράπεζες αντιγόνου όπου διατηρούνται κοινοτικά αποθέματα 7
ότι οι λειτουργίες και τα καθήκοντα των εν λόγω τραπεζών αντιγόνου καθορίζονται στο άρθρο 4 της εν λόγω απόφασης 7 ότι η ενίσχυση της Κοινότητας πρέπει να παρέχεται υπό τον όρο ότι πληρούνται οι εν λόγω όροι 7
ότι η οικονομική ενίσχυση της Κοινότητας πρέπει να χορηγείται στις εν λόγω τράπεζες για να τις διευκολύνει να φέρουν εις πέρας τις εν λόγω λειτουργίες και καθήκοντα 7
ότι, με την απόφαση 96/534/ΕΚ της Επιτροπής, της 4ης Σεπτεμβρίου 1996, σχετικά με την οικονομική ενίσχυση της Κοινότητας για την αποθεματοποίηση στην Ιταλία αντιγόνων που προορίζονται για την παρασκευή εμβολίων κατά του αφθώδους πυρετού (4), η Κοινότητα χορήγησε οικονομική ενίσχυση στην Ιταλία για την αποθεματοποίηση αντιγόνων που προορίζονται για την παρασκευή εμβολίων κατά του αφθώδους πυρετού για την περίοδο από 1ης Αυγούστου 1996 έως 31ης Ιουλίου 1997 7
ότι, με την απόφαση 96/535/ΕΚ της Επιτροπής, της 4ης Σεπτεμβρίου 1996, σχετικά με την οικονομική ενίσχυση της Κοινότητας για την αποθεματοποίηση στο Ηνωμένο Βασίλειο αντιγόνων που προορίζονται για την παρασκευή εμβολίων κατά του αφθώδους πυρετού (5), η Κοινότητα χορήγησε οικονομική ενίσχυση στο Ηνωμένο Βασίλειο για την αποθεματοποίηση αντιγόνων που προορίζονται για την παρασκευή εμβολίων κατά του αφθώδους πυρετού για την περίοδο από 1ης Αυγούστου 1996 έως 31ης Ιουλίου 1997 7
ότι απεδείχθη ότι είναι επιθυμητή η παράταση για πέντε μήνες της περιόδου των ρυθμίσεων για τη χορήγηση οικονομικής ενίσχυσης της Κοινότητας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 96/534/ΕΚ τροποποιείται ως ακολούθως:
Στο άρθρο 3 οι όροι «70 000 Ecu» αντικαθίστανται από τους όρους «99 000 Ecu» και η ημερομηνία «31 Ιουλίου 1997» αντικαθίσταται από την ημερομηνία «31 Δεκεμβρίου 1997».
Άρθρο 2
Η απόφαση 96/535/ΕΚ τροποποιείται ως ακολούθως:
Στο άρθρο 3 οι όροι «60 000 Ecu» αντικαθίστανται από τους όρους «85 000 Ecu» και η ημερομηνία «31 Ιουλίου 1997» αντικαθίσταται από την ημερομηνία «31 Δεκεμβρίου 1997».
Άρθρο 3
Η παρούσα απόφαση απευθύνεται στην Ιταλία και στο Ηνωμένο Βασίλειο.
Βρυξέλλες, 29 Ιουλίου 1997.

Labels: 5
0
3
6
18